CELEX: 62007CA0564
Language: el
Date: 2009-06-11 00:00:00
Title: Υπόθεση C-564/07: Απόφαση του Δικαστηρίου (τρίτο τμήμα) της 11ης Ιουνίου 2009 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας (Παράβαση κράτους μέλους — Άρθρο 49 ΕΚ — Ελεύθερη παροχή υπηρεσιών — Πράκτορες διπλωμάτων ευρεσιτεχνίας — Υποχρέωση σύστασης ασφάλισης επαγγελματικής ευθύνης — Υποχρέωση διορισμού υπευθύνου πληρωμών εντός του κράτους μέλους προορισμού των υπηρεσιών)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/10
            
         Απόφαση του Δικαστηρίου (τρίτο τμήμα) της 11ης Ιουνίου 2009 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας
   (Υπόθεση C-564/07) (1)
   
   (Παράβαση κράτους μέλους - Άρθρο 49 ΕΚ - Ελεύθερη παροχή υπηρεσιών - Πράκτορες διπλωμάτων ευρεσιτεχνίας - Υποχρέωση σύστασης ασφάλισης επαγγελματικής ευθύνης - Υποχρέωση διορισμού υπευθύνου πληρωμών εντός του κράτους μέλους προορισμού των υπηρεσιών)
   2009/C 180/16
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: E. Traversa και H. Krämer)
   
      Καθής: Δημοκρατία της Αυστρίας (εκπρόσωποι: E. Riedl και G. Kunnert)
   
      Αντικείμενο
   
   Παράβαση κράτους μέλους — Παράβαση του άρθρου 49 ΕΚ — Απαιτήσεις της εθνικής νομοθεσίας έναντι των πρακτόρων διπλωμάτων ευρεσιτεχνίας, νομίμως εγκατεστημένων εντός άλλων κρατών μελών, για τη δυνατότητα προσωρινής παροχής υπηρεσιών εντός του οικείου κράτους μέλους — Υποχρέωση εγγραφής στο εθνικό μητρώο, σύστασης προς τον σκοπόν αυτόν ασφάλισης επαγγελματικής ευθύνης, τήρησης όλων των εθνικών πειθαρχικών διατάξεων εκτός αυτών που συνδέονται με τα επαγγελματικά προσόντα και υποχρέωση ενέργειας από κοινού με τοπικό εντολοδόχο
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Αυστρίας, απαιτώντας από τους πράκτορες διπλωμάτων ευρεσιτεχνίας που είναι νομίμως εγκατεστημένοι σε άλλο κράτος μέλος και οι οποίοι επιθυμούν να παράσχουν προσωρινώς υπηρεσίες εντός της Αυστρίας να προσφεύγουν στις υπηρεσίες υπευθύνου πληρωμών κατοίκου Αυστρίας, παρέβη τις υποχρεώσεις που υπέχει από το άρθρο 49 ΕΚ.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος φέρει τα δικαστικά έξοδά του.
            
         
      (1)  ΕΕ C 79 της 29.3.2008.